Publication: Magyar Közlöny
Issue: MK-2009-19 (Year: 2009, Number: 19)
Era: 2004-2010
Section: A foglalkoztatás elõsegítésérõl és a munkanélküliek ellátásáról szóló 1991. évi IV. törvény 20. § (2)–(3) bekezdésében foglalt felhatalmazás alapján, a szociális és munkaügyi miniszter feladat- és hatáskörérõl szóló 170/2006.
Paragraph Index: 1634

(7) E rendelet 12. § (6)–(7) bekezdése 2009. július 8-án hatályát veszíti. Szûcs Erika s. k., szociális és munkaügyi miniszter VIII. Az Országos Választási Bizottság állásfoglalásai Az Országos Választási Bizottság 1/2009. (II. 18.) OVB állásfoglalása az ajánlószelvényekrõl és az ajánlás folyamatáról Az Országos Választási Bizottság – 2009. február 13-án megtartott ülésén – a választási eljárásról szóló 1997. évi C. törvény (a továbbiakban: Ve.) 90/A. §-a (4) bekezdésének a) pontjában, 99/K. §-a (5) bekezdésének a) pontjában és 105/A. §-a (4) bekezdésének a) pontjában írt hatáskörében az alábbi állásfoglalást adja ki. A Ve. 14. §-ának (4) bekezdése szerint „az értesítõ és az ajánlószelvény kiküldésérõl a helyi választási iroda vezetõje gondoskodik”. A (6) bekezdésben foglaltak szerint „az a választópolgár, aki nem kapja meg az értesítõt és az ajánlószelvényt, azokat a helyi választási irodától igényelheti”. A Ve. 46. §-ának (1) bekezdése rögzíti, hogy „jelöltet ajánlani ajánlószelvényen lehet. Az ajánlószelvényt az értesítõkkel együtt kell eljuttatni a választópolgároknak” [a szavazás napja elõtti 58. napig Ve. 14. § (1)]. A (4) bekezdés szerint „az ajánlás nem vonható vissza”. A Ve. 47. §-a megállapítja, hogy „az ajánlószelvényen jelöltet ajánlani a kitöltött ajánlószelvénynek a jelölt, illetõleg a jelölõ szervezet képviselõje részére történõ átadásával lehet”, továbbá hogy az ajánlás során „az ajánló választópolgár az ajánlószelvényre rávezeti családi és utónevét, lakcímét, személyi azonosítóját, az ajánlott személy családi és utónevét, a jelölõ szervezet nevét, illetõleg a független jelölés tényét. Az ajánlószelvényt az ajánló választópolgár saját kezûleg aláírja.” A Ve. 48. §-ának (3) bekezdése leszögezi, hogy „az ajánlásért az ajánlónak vagy rá tekintettel másnak elõnyt adni vagy ígérni, valamint az ajánlásért elõnyt kérni, illetõleg elõnyt vagy annak ígéretét elfogadni tilos.” A Ve. 50. § (1) bekezdése szerint: „Érvénytelen az az ajánlás, amelyet

Source: https://magyarkozlony.hu/hivatalos-lapok/ab45fc092a86c46ecd78adc7a6b4fa9244d9ce7a/dokumentumok/255dd73b285d947e8d3d5f7459d19469ddcfdb06/letoltes